Ara l-infografika sħiħa Fit-30 ta' Novembru 2017, il-Kunsill u l-Parlament Ewropew b'mod separat approvaw il-ftehim milħuq fit-18 ta' Novembru 2017 fil-kumitat ta' konċiljazzjoni dwar il-baġit 2018. Għaldaqstant, il-baġit tal-UE għall-2018 ġie adottat. "Il-Parlament Ewropew u l-Kunsill għandhom l-istess żewġ prijoritajiet ewlenin għas-sena finanzjarja 2018: li jindirizzaw il-migrazzjoni u s-sigurtà, u li jagħtu spinta lill-innovazzjoni, it-tkabbir u l-impjiegi fl-Ewropa. Ninsab konvint li ksibna riżultat tajjeb u bilanċjat, li jippermetti lill-Unjoni li taġixxi u tirreaġixxi għal diversi bżonnijiet." Märt Kivine, deputat ministru għall-finanzi tal-Estonja u kap negozjatur tal-Kunsill għall-baġit tal-UE għall-2018 Iktar pagamenti għall-programmi attwali Il-baġit tal-UE għall-2018 huwa ta' €160.1 biljun f'impenji. Din hija żieda ta' 0.2 % meta mqabbel mal-baġit tal-UE għall-2017 kif emendat matul dawn l-aħħar xhur. Dan iħalli marġini ta' €1.6 biljun taħt il-limitu massimu tal-infiq tal-qafas finanzjarju pluriennali għall-2014-2020, li jippermetti lill-UE tirreaġixxi għal ħtiġijiet mhux previsti. It-total ta' pagamenti jammonta għal €144.7 biljun, 14.1 % aktar mill-2017. Il-pagamenti jiżdiedu b'mod sinifikanti peress li l-implimentazzjoni tal-programmi għall-2014-2020 mistennija tilħaq ir-ritmu l-aktar mgħaġġel fl-2018. Appoġġ qawwi għal prijoritajiet ewlenin Il-Kunsill jibqa' jagħti importanza partikolari lill- kompetittività, l-impjiegi u t-tkabbir , filwaqt li jkun hemm enfasi fuq l-oqsma li jagħtu valur miżjud tal-UE. Dan huwa rifless f'żidiet għal diversi programmi taħt is-Subintestatura 1a ( kabbir intelliġenti u inklussiv ). Il-baġit tal-2018 jalloka €11.2 biljun għall-programm tal-UE għar-riċerka u l-innovazzjoni Orizzont 2020, jiġifieri żieda ta' 8.4 % meta mqabbla mal-baġit tal-UE għall-2017. Il-Faċilità Nikkollegaw l-Ewropa ser tirċievi €2.7 biljun, 7.9 % aktar meta mqabbel mal-2017, biex tiffinanzja proġetti fl-oqsma tat-trasport, l-enerġija, u t-teknoloġiji tal-informazzjoni u l-komunikazzjoni. Fondi addizzjonali huma wkoll previsti għall-programm COSME b'appoġġ għall-SMEs (b'kollox €354 miljun, +1.4%). L- appoġġ għaż-żgħażagħ jibqa' prijorità ewlenija oħra. L-allokazzjonijiet għall-programm Erasmus + żdiedu bi 12.1% għal €2.3 biljun. L-Inizjattiva favur l-Impjieg taż-Żgħażagħ (YEI) irċeviet €350 miljun biex tgħin biex jittejbu l-possibilitajiet taż-żgħażagħ biex isibu xogħol. Matul in-negozjati tal-baġit l-istituzzjonijiet tal-UE enfasizzaw ukoll il-ħtieġa li titħaffef l-implimentazzjoni tal-YEI. Il-ħolqien ta' Korp Ewropew ta' Solidarjetà ġdid, li jipprovdi opportunitajiet għaż-żgħażagħ biex jagħmlu volontarjat jew jaħdmu fi proġetti li jkunu jistgħu jgawdu minnhom komunitajiet madwar l-Ewropa kollha, huwa rifless ukoll fil-baġit. Sabiex jindirizzaw l-isfidi marbuta mal-migrazzjoni u mas-sigurtà , l-aġenziji fil-qasam tas-sigurtà u ċ-ċittadinanza ser jirċievu €940 miljun, 8.9% aktar mill-2017. L-appoġġ addizzjonali huwa ffukat primarjament fuq it-tisħiħ tal-Europol, il-Eurojust u l-Uffiċċju Ewropew ta' Appoġġ fil-qasam tal-Asil. Hemm ukoll aktar flus disponibbli għal azzjoni ambjentali u klimatika taħt il-programm LIFE, li jirċievi €523 miljun, 5.9 % aktar mill-2017. Jitnaqqsu l-fondi ta' qabel l-adeżjoni għat-Turkija Minħabba s-sitwazzjoni fit-Turkija fir-rigward tad-demokrazija, l-istat tad-dritt, id-drittijiet tal-bniedem u l-libertà tal-istampa, il-fondi ta' qabel l-adeżjoni tagħha tnaqqsu b'€105 miljun meta mqabbel mal-proposta inizjali tal-Kummissjoni, b'ammont addizzjonali ta' €70 miljun f'riżerva sakemm il-pajjiż jagħmel "titjib suffiċjenti li jista' jitkejjel" f'dawn l-oqsma. Il-baġit tal-UE għall-2018 isaħħaħ ukoll il-kapaċità ta' komunikazzjoni strateġika tas-Servizz Ewropew għall-Azzjoni Esterna, li jirċievi €0.8 miljun biex ikun jista' jintensifika l-ġlieda kontra d-diżinformazzjoni. Intestaturi tal-baġit tal-UE għall-2018 (f'miljuni ta' €) Impenji 1. Tkabbir intelliġenti u inklussiv - 1a. Kompetittività għat-tkabbir u l-impjiegi - 1b. Koeżjoni ekonomika, soċjali u territorjali 2. Tkabbir sostenibbli: riżorsi naturali 3. Sigurtà u ċittadinanza 4. Ewropa Globali 5. Amministrazzjoni Strumenti speċjali Baġit 2017: aġġustamenti adottati Fis-27 ta' Novembru 2017, il-Kunsill approva wkoll il-proposta tal-Kummissjoni li taġġorna ċ-ċifri għall-baġit 2017 billi jitnaqqsu l-impenji u l-pagamenti pjanati b'EUR 61 miljun u €7.7 biljun rispettivament. Il-PE adotta formalment il-proposta fit-30 ta' Novembru 2017. Baġit tal-UE għall-2018 Din ir-riżorsa bħalissa hi disponibbli biss bil-lingwa jew il-lingwi li ġejjin: Pożizzjoni tal-Kunsill dwar abbozz ta' baġit emendatorju 6/2017 Din ir-riżorsa bħalissa hi disponibbli biss bil-lingwa jew il-lingwi li ġejjin: Baġit UE 2018: Intlaħaq qbil (stqarrija għall-istampa, 18/11/2017) Is-sit web tal-Kunsill dwar kwistjonijiet baġitarji Ara l-paġna tal-laqgħa